મુંબઈ: રિસર્ચ કંપની ગાર્ટનરના જણાવ્યા પ્રમાણે વર્ષ ૨૦૧૬ના પ્રથમ ત્રિમાસિક સમયગાળામાં કુલ મોબાઈલ ફોનના વેચાણમાં સ્માર્ટ ફોનનો વેચાણ હિસ્સો ૭૮ ટકા જોવા મળ્યો છે. કંપનીના જણાવ્યા પ્રમાણે વિશ્વના ઊભરતા દેશોમાં ફોનના વધતા જતા વેચાણના કારણે સ્માર્ટ ફોનના વેચાણમાં વધારો નોંધાયો છે, જેમાં ખાસ કરીને ભારત સહિત વિશ્વના કેટલાક દેશોમાં ૪જી સર્વિસ આપવાના કારણે સ્માર્ટ ફોનનું વેચાણ વધ્યું છે.